Diari Oficial de la Generalitat Valenciana


Sumari del DOGV 3868, del 31-10-2000 (2000/8648)

ORDRE de 25 d'octubre de 2000, de la Conselleria de Benestar Social, per la qual es modifica la redacció de l'apartat segon de l'article 16 de l'Ordre de 25 de setembre de 2000, de la Conselleria de Benestar Social, per la qual es regulen i convoquen ajudes d'equipament, reforma i construcció per a centres d'atenció a persones amb discapacitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3868

Data del DOGV
:   31-10-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8648


Data del document
:   25-10-2000

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * discapacitat
    * equipament social
    * suport econòmic
    * ajuda pública

ORDRE de 25 d'octubre de 2000, de la Conselleria de Benestar Social, per la qual es modifica la redacció de l'apartat segon de l'article 16 de l'Ordre de 25 de setembre de 2000, de la Conselleria de Benestar Social, per la qual es regulen i convoquen ajudes d'equipament, reforma i construcció per a centres d'atenció a persones amb discapacitat. [2000/8648]
  
Exposició de motius
  
El dia 28 de setembre de 2000 es va publicar en el Diari Oficial de la Generalitat Valenciana l'Ordre de 25 de setembre, de la Conselleria de Benestar Social, per la qual es regulen i convoquen ajudes d'equipament, reforma i construcció per a centres d'atenció a persones amb discapacitat.
  
L'objectiu fonamental d'aquesta convocatòria és col·laborar, financerament, en la dotació dels equipaments i de les instal·lacions dels centres d'atenció a discapacitats.
  
El termini de presentació de sol·licituds es va establir en 30 dies naturals, el còmput dels quals acaba el 28 d'octubre de 2000.
  
En l'esmentada ordre, el termini màxim que es va concedir per a la justificació d'aquestes ajudes d'equipament, va ser el 31 d'octubre de 2000, termini, evidentment, d'impossible compliment per part de tots els possibles beneficiaris de les ajudes establides en l'ordre de convocatòria, cosa que donaria lloc, en cas que no es prorrogue el termini de la justificació d'aquest tipus d'ajudes, a frustrar la finalitat i l'objectiu d'una ordre d'ajudes, tenint en compte que la causa del retard en la tramitació de l'ordre no és imputable a aquests beneficiaris.
  
Segons el que s'hi ha exposat,
  
Article únic
  
Correspon donar nova redacció a l'apartat segon de l'article 16 de l'Ordre de 25 de setembre de 2000, en els termes següents:
  
S'estableix com a termini màxim de justificació d'aquestes ajudes el 15 de novembre de 2000.
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 25 d'octubre de 2000
  
El conseller de Benestar Social